Служители на Дирекция природен парк „Сините камъни” спасиха Морски орел след получен сигнал — Радио и ТВ 999 новини от България и света, слушайте ни и онлайн по РАДИО 999
Добавено на: 03.07.2020 14:46
Сигналът е получен от Сдружение с нестопанска цел „Зелени Балкани” . Експертите от дирекцията на парка намерили птицата чрез GPS координати, край дефилето на р. Асеновска в посока за с. Бяла – до леарната. Специалистите установили, че след като не се е хранил с дни, орелът се е омаломощил. Поради силно пресечения терен и падането на птицата в реката, спасяването ѝ било почти невъзможно. Въпреки ограничения достъп, животното е спасено и поставено в транспортна кутия, за да не се стресира. След като се уверили, че няма наранявания, служителите на парка я транспортирали до Спасителния център в гр. Стара Загора. Птицата е прегледана, няма установени счупвания и се очаква да се възстанови.
Маркери: камъни, Сините, природен, след, Дирекция, парк, получен, орел, спасиха, Морски